pythainlp/thai_wikipedia_clean_20230101 huggingface dataset:
ที่กรีซ นิคกีพบกับบอร์นที่จัตุรัสซินแทกมาที่กำลังมีการประท้วง เฮเทอร์ใช้ดาวเทียมติดตามทั้งคู่ ส่วนดิวอีสั่งให้แอสเส็ตมาทำงานนี้ แอสเส็ตเป็นมือสังหารในโครงการแบล็กไบรอาร์ที่เจ็บแค้นเพราะถูกบอร์นเปิดโปงโครงการ หลังการไล่ล่าบนท้องถนน แอสเส็ตยิงนิคกีเสียชีวิต ด้านบอร์นใช้กุญแจตู้นิรภัยที่นิคกีให้ไว้ก่อนเสียชีวิตสืบหาอดีตของตนเองและครอบครัวต่อไป โดยเดินทางไปพบดาสซอลต์ที่เบอร์ลินเพื่อให้ถอดรหัสข้อมูล แล้วพบว่าริชาร์ด เว็บบ์ พ่อของตนซึ่งเป็นนักวิเคราะห์ของ CIA มีส่วนเกี่ยวข้องกับโครงการเทรดสโตน การถอดรหัสทำให้ฝ่าย CIA รู้ที่อยู่ของบอร์น บอร์นสู้กับดาสซอลต์ก่อนจะหนีต่อไปยังลอนดอนเพื่อพบกับมัลคอล์ม สมิธ อดีตเจ้าหน้าที่ CIA ซึ่งเคยทำงานในโครงการเทรดสโตน ด้านเฮเทอร์อาสาเข้าไปเกลี้ยกล่อมบอร์นเพื่อให้กลับเข้าโครงการ แต่ดิวอีลอบออกคำสั่งให้แอสเส็ตตามไปจัดการบอร์นและสมิธ
ที่ลอนดอน บอร์นให้สมิธมาพบที่จัตุรัสแพดดิงตัน โดยทำให้สัญญาณเตือนไฟไหม้ดังขึ้นเพื่อก่อให้เกิดความวุ่นวายและพาตัวสมิธออกไป โดยมีเฮเทอร์และแอสเส็ตตามมา บอร์นคาดคั้นจนสมิธยอมบอกว่าริชาร์ดเป็นผู้สร้างโครงการเทรดสโตนและบอร์นถูกเลือกให้เข้าร่วมโครงการ แต่ริชาร์ดไม่ยอมและขู่ว่าจะเปิดโปงโครงการนี้จึงถูกฆ่า โดยให้บอร์นเข้าใจว่าพ่อตนเองถูกผู้ก่อการร้ายฆ่าเพื่อให้เขายอมเข้าร่วมโครงการแต่โดยดี แอสเส็ตตามมาทันและยิงสมิธ ส่วนบอร์นจำได้ว่าคนที่ฆ่าพ่อของตนคือแอสเส็ต บอร์นหลบหนีและไปพบเฮเทอร์ โดยเธอบอกบอร์นว่าดิวอีจะไปร่วมการประชุมในลาสเวกัส
ที่ลาสเวกัส ดิวอีพบกับแอรอน คาลัวร์ ผู้ก่อตั้งบริษัทสื่อสังคม ดีปดรีม ดิวอีและคาลัวร์ร่วมมือกันอย่างลับ ๆ ในโครงการ "ไอเอิร์นแฮนด์" ซึ่งให้สิทธิ์ CIA เข้าถึงข้อมูลของผู้ใช้ทุกคน แต่ต่อมาคาลัวร์อยากถอนตัวและขู่จะเปิดโปงโครงการนี้ ดิวอีจึงวางแผนให้แอสเส็ตฆ่าแอรอนและเฮเทอร์ ซึ่งแอบช่วยบอร์นให้มาที่ลาสเวกัส บอร์นเข้าขัดขวางเมื่อแอสเส็ตพยายามจะยิงแอรอนและเผชิญหน้ากับดิวอีที่ห้องพัก ก่อนที่บอร์นจะฆ่าดิวอี บอร์นถูกเจฟเฟอส์ เจ้าหน้าที่ CIA ที่ตามมายิง ดิวอีพยายามจะฆ่าบอร์นแต่ถูกเฮเทอร์ยิงเสียชีวิต จากนั้นบอร์นไล่ตามแอสเส็ตไป หลังการขับรถไล่ล่าบนท้องถนนและการต่อสู้ตัวต่อตัว แอสเส็ตก็ถูกบอร์นฆ่าตาย
ที่วอชิงตัน เฮเทอร์หารือกับรัสเซล ผู้อำนวยการสำนักงานหน่วยข่าวกรองแห่งชาติสหรัฐ เธอบอกว่าจะอาสาเข้าไปเกลี้ยกล่อมบอร์นอีกครั้ง แต่หากไม่สำเร็จเธอจะกำจัดบอร์น เฮเทอร์ไปพบกับบอร์นโดยเธอขอให้บอร์นกลับเข้าโครงการ ด้านบอร์นบอกขอเวลาคิดและเดินจากไป เมื่อเฮเทอร์กลับมาที่รถ เธอพบกล้องวิดีโอที่บันทึกบทสนทนาระหว่างเธอกับรัสเซล เฮเทอร์จึงตระหนักว่าบอร์นรู้ทันแผนการของเธอ ภาพยนตร์จบลงเมื่อบอร์นเดินไปตามสวนสาธารณะในวอชิงตัน
ในบทสัมภาษณ์เดือนธันวาคม ค.ศ. 2012 แม็ตต์ เดม่อนกล่าวว่าเขาและพอล กรีนกราส สนใจจะกลับมาแสดงและกำกับภาพยนตร์ในชุด "บอร์น" ภาคต่อ อย่างไรก็ตาม ในเดือนพฤศจิกายน ค.ศ. 2013 มีข่าวว่าเจเรมี เรนเนอร์จะแสดงในภาคต่อที่มีจัสติน ลินกำกับ โดยมีกำหนดฉายวันที่ 16 กรกฎาคม ค.ศ. 2016
ต่อมาในเดือนกันยายน ค.ศ. 2014 มีการยืนยันว่าเดม่อนและกรีนกราสจะกลับมาทำภาคต่อ ส่วนเรนเนอร์จะแสดงในภาคแยกที่มีกำหนดฉายในภายหลัง
การถ่ายทำเริ่มในเดือนกันยายน ค.ศ. 2015 ช่วงเดือนพฤศจิกายนมีการถ่ายทำในลอนดอนและเบอร์ลิน เดือนธันวาคมถ่ายทำในวอชิงตัน ดี.ซี. และเดือนมกราคม ค.ศ. 2016 ถ่ายทำที่ลาสเวกัส การถ่ายทำเสร็จสิ้นในเดือนกุมภาพันธ์ ค.ศ. 2016
"เจสัน บอร์น ยอดจารชนคนอันตราย" ทำรายได้เปิดตัวในประเทศไทย 6.55 ล้านบาท ระหว่างวันที่ 18–24 สิงหาคม ค.ศ. 2016 ภาพยนตร์เรื่องนี้ทำรายได้ 54.19 ล้านบาท
"เจสัน บอร์น ยอดจารชนคนอันตราย" ได้รับรางวัลเอ็มไพร์อะวอดส์ สาขาภาพยนตร์ระทึกขวัญยอดเยี่ยม
แฟรงก์ มาร์แชลล์ ผู้อำนวยการสร้างภาพยนตร์กล่าวว่ายูนิเวอร์แซลสตูดิโอส์วางแผนจะสร้างภาคต่อของ "เจสัน บอร์น ยอดจารชนคนอันตราย"
น้อย เขมปัญโญ
ยูซฟ บิน อิซฮัก
ยูซฟ บิน อิซฮัก (; 12 สิงหาคม พ.ศ. 2453 – 23 พฤศจิกายน พ.ศ. 2513) เป็นนักการเมืองชาวสิงคโปร์ และเป็นประธานาธิบดีสิงคโปร์คนแรก ดำรงตำแหน่งระหว่าง 9 สิงหาคม พ.ศ. 2508 ถึง 23 พฤศจิกายน พ.ศ. 2513 ภาพของเขาปรากฏภาพชุดบนธนบัตรสิงคโปร์ใน พ.ศ. 2542
เดรดนอต
เดรดนอต  เป็นเรือประจัญบานชนิดที่แพร่หลายที่สุดในต้นคริสต์ศตวรรษที่ 20 เรือลำแรกของรุ่น "เดรดนอต" ของราชนาวี สร้างความประทับใจแรงกล้าต่อจิตใจของประชาชนเมื่อปล่อยลงน้ำใน ค.ศ. 1906 จนเรือประจัญบานคล้ายกันที่สร้างต่อมาถูกเรียกรวม ๆ ว่า "เดรดนอต" และเรือประจัญบานก่อนหน้านี้เรียกว่า "ก่อนเดรดนอต" (pre-dreadnought) การออกแบบของ"เดรดนอต" มีลักษณะปฏิวัติสองอย่าง คือ แผนอาวุธ "ปืนใหญ่หมด" (all-big-gun) โดยมีปืนใหญ่กว้างปากลำกล้องหนักมากกว่าเรือก่อน ๆ และการขับเคลื่อนด้วยกังหันไอน้ำ เมื่อเดรดนอตกลายเป็นสัญลักษณ์สำคัญของอำนาจแห่งชาติ การมีเรือรบชนิดใหม่นี้กลายเป็นเชื้อสำคัญในการทวีความรุนแรงของการแข่งขันในทางอาวุธนาวิกระหว่างสหราชอาณาจักรและเยอรมนี ด้วยการปล่อยเรือลำเดียวลงน้ำ คือ เรือหลวง"เดรดนอต" ขนาดของอำนาจนาวิกก็ตั้งใหม่ชั่วคืน ผลคือ มีการแข่งขันเดรดนอตผุดขึ้นทั่วโลก รวมทั้งในทวีปอเมริกาใต้ ระหว่างสมัยก่อนสงครามโลกครั้งที่หนึ่ง การออกแบบหลัง ๆ เพิ่มขนาดอย่างรวดเร็วและใช้พัฒนาการด้านอาวุธ เกราะและการขับเคลื่อนตลอดสมัยเดรดนอต ภายในห้าปีเรือประจัญบานใหม่ก็เบียด"เดรดนอต"ตกชั้นไป เรือทรงพลังกว่าเหล่านี้เรียก "ซูเปอร์เดรดนอต" (super-dreadnought) เดรดนอตดั้งเดิมส่วนใหญ่ถูกปลดหลังสงครามโลกครั้งที่หนึ่งยุติภายใต้เงื่อนไขของสนธิสัญญานาวิกวอชิงตัน แต่ยังมีการใช้ซูเปอร์เดรดนอตใหม่กว่าหลายลำตลอดสงครามโลกครั้งที่สอง เดรดนอตลำเดียวที่ยังเหลือรอด คือ ยูเอสเอส "เท็กซัส" ตั้งอยู่ใกล้แหล่งประวัติศาสตร์รัฐสมรภูมิซันคารินโต (San Jacinto Battleground State Historic Site)
การต่อเดรดนอตกินทรัพยากรมหาศาลในต้นคริสต์ศตวรรษที่ 20 แต่มีการยุทธ์ระหว่างกองเรือเดรดนอตขนาดใหญ่ครั้งเดียว ในยุทธนาวีที่จัตแลนด์ ค.ศ. 1916 ทัพเรือบริติชและเยอรมันปะทะกันโดยไม่รู้แพ้ชนะ คำว่า "เดรดนอต" ค่อย ๆ เลิกใช้หลังสงครามโลกครั้งที่หนึ่ง โดยเฉพาะหลังสนธิสัญญานาวิกวอชิงตัน เพราะเรือประจัญบานที่เหลือแทบทั้งหมดต่างมีลักษณะของเดรดนอต คำนี้ยังใช้อธิบายเรือลาดตระเวนรบ (battlecruiser) ซึ่งเป็นเรืออีกชนิดที่เป็นผลของการปฏิวัติเดรดนอตด้วย
พระยาราชวงศ์ (บุญศรี บุตรรัตน์)
พระยาราชวงศ์ (น้อยบุญศรี บุตรรัตน์) หรือ เจ้าน้อยบุญศรี บุตรรัตน์ พระยาราชวงศ์องค์สุดท้ายแห่งนครแพร่ อดีตเสนามหาดไทยเมืองนครแพร่ เป็นโอรสในเจ้าราชบุตร (เจ้าหนานขัตติยะ) กับแม่เจ้าพิมพา และเป็นราชบุตรเขยเจ้าพิริยเทพวงษ์ เจ้าผู้ครองนครแพร่ องค์สุดท้าย
พระยาราชวงศ์ (น้อยบุญศรี บุตรรัตน์) หรือ เจ้าน้อยบุญศรี เป็นโอรสองค์โตในเจ้าราชบุตร (เจ้าหนานขัตติยะ) ต้นสกุลบุตรรัตน์ กับแม่เจ้าพิมพา มีเจ้าน้องร่วมเจ้าบิดามารดาอีก 5 คน ได้แก่
1.เจ้าหนานอินต๊ะ บุตรรัตน์ สมรสกับเจ้านกแก้ว บุตรรัตน์
2.เจ้าน้อยจุ๋งแก้ว บุตรรัตน์ สมรสกับแม่นายมา บุตรรัตน์
3.เจ้าเฮือนแก้ว วังซ้าย สมรสกับเจ้าหนานพรหม วังซ้าย
4.เจ้าน้อยแก้วเมืองมา สระแสง เป็นผู้อุปถัมภ์การสร้างวัดสถานหรือวัดสวรรคนิเวศในปัจจุบัน สมรสกับเจ้าคำปันดี
5.เจ้าเปี้ย แนวณรงค์ สมรสกับนายน้อยนิล แนวณรงค์
พระยาราชวงศ์เสกสมรสกับ เจ้าหญิงเวียงชื่น เทพวงศ์ ราชธิดาเจ้าพิริยเทพวงษ์ หากไม่มีเหตุจลาจลพระยาราชวงศ์บุญศรีถือเป็นหนึ่งในผู้สิทธิขึ้นเป็นเจ้าหลวงนครแพร่องค์ถัดไป เนื่องจากขณะนั้นเจ้ากาบคำราชธิดาองค์โตในเจ้าพิริยเทพวงษ์ได้ถึงแก่อนิจกรรมลงทำให้เจ้าอุปราช (เจ้าน้อยเสาร์ วราราช)ราชบุตรเขยใหญ่ถูกลดบทบาทตามลงไปด้วย และเจ้าอุปราชเองยังไม่ได้รับรองโปรดเกล้าฯแต่งตั้งจากกรุงเทพฯ ยังเป็นว่าที่เจ้าอุปราชหอหน้าและมีภริยาใหม่ ส่วนเจ้าอินทร์แปลงโอรสเพียงองค์เดียวในเจ้าพิริยเทพวงษ์ กับแม่เจ้าบัวไหลอายุยังน้อย และยังไม่มีตำแหน่งใด พระยาราชวงศ์จึงมีบทบาทสำคัญในการช่วยราชการเมืองแพร่บริหารบ้านเมืองร่วมกับเจ้าพิริยเทพวงษ์มาโดยตลอด เจ้าน้อยบุญศรีได้รับพระราชทานสัญญาบัตรเป็น "พระยาราชบุตร" และเลื่อนขึ้นเป็น"พระยาราชวงศ์" ในปีพ.ศ. 2440 รัชสมัยเจ้าพิริยเทพวงษ์ และเป็นเสนาตำแหน่งมหาดไทย ชั้นที่ 3 เอก
พระยาราชวงศ์ (เจ้าน้อยบุญศรี บุตรรัตน์) ถึงแก่อนิจกรรม เมื่อปี พ.ศ. 2445 จากการทำอัตวินิบาตกรรมโดยดื่มยาพิษพร้อมกับชายาเจ้าเวียงชื่น เทพวงศ์ ในคุ้มเจ้าราชวงศ์ (ปัจจุบันคุ้มนี้รื้อไปแล้ว)
เหตุการณ์กบฎเงี้ยวปล้นเมืองแพร่.
ในปีพ.ศ. 2445 ได้เกิดความไม่สงบขึ้นในเมืองแพร่ โดยพวกไทใหญ่หรือเงี้ยวที่ได้เข้ามาอยู่อาศัยในเมืองแพร่ และทำมาหากินในการขุดพลอย ประเภทพลอยไพลินที่ตำบลบ่อแก้ว อำเภอเด่นชัย จังหวัดแพร่ในปัจจุบัน ได้ทำการก่อจลาจลในเมืองแพร่เมื่อวันที่ 25 กรกฎาคม พ.ศ. 2445 จากเหตุการณ์ครั้งนี้ เจ้าหลวงนครแพร่ถูกกล่าวหาว่าคบกับพวกเงี้ยว จากหลักฐานต่างๆ เจ้าหลวงนครแพร่ เจ้าราชบุตร เจ้าไชยสงคราม มีส่วนสนับสนุนให้กองโจรเงี้ยวก่อการกบฎขึ้นอย่างแน่นอน และเชื่อว่าต้องมีการตระเตรียมการล่วงหน้ามาช้านานพอสมควรก่อนที่เจ้าพระยาสุรศักดิ์มนตรีจะได้ชำระความผิดผู้ใด เจ้าราชวงศ์และชายา ก็ตกใจกลัวความผิด ดื่มยาพิษฆ่าตัวตายเสียก่อน เพราะได้ข่าวลือว่ารัฐบาลจะประหารชีวิตผู้เกี่ยวข้องกับขบฎเงี้ยวทุกคน
พระยาราชวงศ์ (เจ้าน้อยบุญศรี บุตรรัตน์) เสกสมรสกับเจ้าเวียงชื่น เทพวงศ์ มีโอรส-ธิดา 3 คน ได้แก่
ร็อกโอเปรา
ร็อกโอเปรา  คืองานดนตรีร็อกที่เล่าเรื่องเป็นหลายส่วน หลายเพลง อย่างไรก็ตาม ไม่ใช่อุปรากร เพลงร็อกโอเปราแตกต่างจากอัลบั้มร็อกทั่วไป ที่มีเพลงที่ไม่ได้รวมเป็นหนึ่งเดียวกัน จากเรื่องราวหรือการเล่าเรื่อง การพัฒนาในปัจจุบันแตกแขนงเป็น เมทัลโอเปรา, พังก์ร็อกโอเปรา, และแร็ปโอเปรา (บางครั้งเรียก ฮิปโฮเปรา)
ร็อกโอเปรา เล่าเรื่องราวที่สอดคล้องกันและอาจเกี่ยวข้องกับการแสดงเพลง ราวกับว่าร้องโดยตัวละครที่แตกต่างกันในละครชีวิต ร็อกโอเปราอาจแสดงหรือไม่แสดงบนเวทีก็เป็นไปได้ ในการบันทึกเสียงอัลบั้มเปรียบเสมือนอัลบั้มแนวคิด อย่างไรก็ตามส่วนหลังอาจเป็นแค่แสดงอารมณ์หรือคงเนื้อเรื่องไว้
โคลิน เฟลมิงจาก ดิแอตแลนติก ได้กล่าวว่าอัลบั้ม "The Story of Simon Simopath" (1967) ของวงไซเคเดลิกจากอังกฤษที่ชื่อ เนอร์วานา ถือเป็นโอเปราร็อกผลงานแรก
ห่วงโซ่อาหาร
สิทธิพงศ์ ณ เชียงใหม่
สิทธิพงศ์ ณ เชียงใหม่ อดีตผู้อำนวยการวิทยาลัยเทคนิคหลายแห่ง ประธานสมาพันธ์เครือข่ายครูอาชีวศึกษาแห่งประเทศไทย และเป็นรองประธานกลุ่มลูกหลานเจ้านายฝ่ายเหนือ สายสกุล ณ เชียงใหม่
สิทธิพงศ์ ณ เชียงใหม่ เป็นบุตรของเจ้าบุญสม ณ เชียงใหม่ กับนางบัวแก้ว ณ เชียงใหม่ มีน้องสาวอีกคนชื่อ นางผ่องพรรณ เสียมภักดี สำเร็จการศึกษาระดับปริญญาโท ครุศาสตรอุตสาหกรรมมหาบัณฑิต สาขาการบริหารอาชีวศึกษา จากสถาบันเทคโนโลยีพระจอมเกล้าเจ้าคุณทหารลาดกระบัง
เจ้านายฝ่ายเหนือ.
สิทธิพงศ์ ณ เชียงใหม่ เป็นบุตรชายของเจ้าบุญสม ณ เชียงใหม่ เจ้านายฝ่ายเหนือในวงศ์เจ้าเจ็ดตน หรือเจ้านายสืบสายสกุลพระเจ้าอินทวิชยานนท์ เจ้าผู้ครองนครเชียงใหม่ องค์ที่ 7 เจ้าสิทธิพงศ์ มีบทบาทในฐานะกลุ่มทางยาทเจ้านายฝ่ายเหนือ ในการเข้าร่วมกิจกรรมต่าง ๆ ของจังหวัดเชียงใหม่ และจังหวัดในภาคเหนือ
สิทธิพงศ์ ณ เชียงใหม่ รับราชการครูในสังกัดกรมอาชีวศึกษา กระทรวงศึกษาธิการ (ปัจจุบันคือ สำนักงานคณะกรรมการการอาชีวศึกษา) เคยดำรงตำแหน่ง ผู้อำนวยการวิทยาลัยเทคนิคเชียงใหม่ ในระหว่างปี พ.ศ. 2551 ถึงปี พ.ศ. 2552
หลวงปู่หลุย จันทสาโร
พระครูรัตนสราธิคุณ (ทอง รัตนสาโร)
พระครูโกวิทพัฒโนดม (เกลี้ยง เตชธฺมโม)
พระครูอนุศาสน์กิจจาทร (เขียว กิตติคุณ)
พระครูสุวรรณวุฒาจารย์ (มุ่ย พฺทฺธรักฺขิโต)
เฟอร์นานโด เปอเรรา
เฟร์นันดู เปไรรา
จอร์จ ไมนอท
มะเร็งเยื่อบุ
มะเร็งเยื่อบุหรือคาร์ซิโนมา  เป็นมะเร็งชนิดหนึ่งที่เจริญขึ้นมาจากเซลล์เยื่อบุ ซึ่งเป็นเนื้อเยื่อที่บุพื้นผิวทั้งภายในและภายนอกร่างกาย ส่วนใหญ่เป็นเซลล์ที่เจริญมาจากชั้นเอนโดเดิร์มหรือเอคโตเดิร์ม
Carcinoma
คาร์ซิโนมา
ทรีวาโก้
เส้นเมริเดียนที่ 100
เส้นเมริเดียนที่ 100 อาจหมายถึง:
เส้นเมริเดียนที่ 101
เส้นเมริเดียนที่ 101 อาจหมายถึง:
เส้นเมริเดียนที่ 102
เส้นเมริเดียนที่ 102 อาจหมายถึง:
เส้นเมริเดียนที่ 103
เส้นเมริเดียนที่ 103 อาจหมายถึง:
เส้นเมริเดียนที่ 104
เส้นเมริเดียนที่ 104 อาจหมายถึง:
กลิตช์
กลิตช์  คือความผิดพร่องอายุสั้นของระบบระบบหนึ่ง มักใช้อธิบายความผิดพร่องชั่วคราวที่แก้ไขตนเองได้ ดังนั้นจึงทำให้แก้ไขปัญหาดังกล่าวลำบาก คำนี้พบทั่วไปในอุตสาหกรรมการคอมพิวเตอร์และอิเล็กทรอนิกส์ และการดัดวงจรรวม รวมถึงในหมู่ผู้เล่นวิดีโอเกม แต่สามารถใช้คำนี้กับระบบทุกระบบ ทั้งองค์การของมนุษย์และระบบในธรรมชาติ
กลุ่มภาษาเจอร์เมนิกเหนือ
คาร์ล เฟอร์ดินานด์ คอรี
คาร์ล เฟอร์ดินานด์ คอรี (; 5 ธันวาคม ค.ศ. 1896 – 20 ตุลาคม ค.ศ. 1984) เป็นนักชีวเคมีชาวเช็ก/อเมริกัน เกิดที่เมืองปราก จักรวรรดิออสเตรีย-ฮังการี (ปัจจุบันอยู่ในสาธารณรัฐเช็ก) เป็นบุตรของคาร์ล อิซิดอร์ คอรีและมาเรีย คอรี (นามสกุลเดิม ลิปปิช) คาร์ลเติบโตที่เมืองตรีเยสเต ก่อนจะย้ายกลับมาอาศัยที่ปรากและเรียนที่โรงเรียนแพทย์ของมหาวิทยาลัยชาลส์ ปราก ขณะเรียนที่นั่น คาร์ลพบกับเกอร์ตี เทเรซา แรดนิตซ์ คาร์ลถูกเกณฑ์เข้ากองทัพออสเตรีย-ฮังการีในช่วงสงครามโลกครั้งที่หนึ่ง ในปี ค.ศ. 1920 คาร์ลแต่งงานกับเกอร์ตีและย้ายไปทำงานที่เมืองเวียนนา
ต่อมาคาร์ลได้รับคำชวนให้มาทำงานร่วมกับออตโต โลวีที่เมืองกราทซ์และเดินทางไปกับภรรยาเพื่อรับตำแหน่งที่สถาบันมะเร็งรอสเวลล์พาร์กที่เมืองบัฟฟาโลในรัฐนิวยอร์ก คาร์ลและเกอร์ตีศึกษากระบวนการเมแทบอลิซึมของคาร์โบไฮเดรตจนนำไปสู่การค้นพบวัฏจักรคอรี ในปี ค.ศ. 1931 คาร์ลรับตำแหน่งศาสตราจารย์ที่โรงเรียนแพทย์มหาวิทยาลัยวอชิงตัน คาร์ลและเกอร์ตีได้อธิบายกระบวนการไกลโคเจโนไลซิสและสังเคราะห์เอนไซม์ ไกลโคเจนฟอสฟอรีเลส ผลงานนี้ทำให้สามี-ภรรยาคอรีและเบอร์นาโด ฮูสเซย์ได้รับรางวัลโนเบลสาขาสรีรวิทยาหรือการแพทย์ในปี ค.ศ. 1947
หลังเกอร์ตีเสียชีวิตในปี ค.ศ. 1957 คาร์ลได้แต่งงานใหม่กับแอนน์ ฟิตซ์-เจอรัลด์ โจนส์ ในปี ค.ศ. 1960 คาร์ลเกษียณตัวเองในปี ค.ศ. 1966 และเป็นศาสตราจารย์อาคันตุกะของมหาวิทยาลัยฮาร์วาร์ด ระหว่างปี ค.ศ. 1968–1983 คาร์ลร่วมงานกับซาโลมี กลืคโซห์น-แวลช์ที่วิทยาลัยการแพทย์อัลเบิร์ต ไอน์สไตน์ คาร์ลเสียชีวิตในปี ค.ศ. 1984
แขวงเท็นโนจิ
แขวงเท็นโนจิ  เป็นหนึ่งใน 24 แขวงการปกครองของนครโอซากะ ตั้งชื่อตามวัดเท็นโน (เท็นโน-จิ) ที่ตั้งอยู่ในแขวงนี้
เส้นเมริเดียนที่ 171
เส้นเมริเดียนที่ 171 อาจหมายถึง:
เส้นเมริเดียนที่ 172
เส้นเมริเดียนที่ 172 อาจหมายถึง:
เส้นเมริเดียนที่ 173
เส้นเมริเดียนที่ 173 อาจหมายถึง:
เส้นเมริเดียนที่ 174
เส้นเมริเดียนที่ 174 อาจหมายถึง:
เส้นเมริเดียนที่ 175
เส้นเมริเดียนที่ 175 อาจหมายถึง:
กีฬาโรงเรียนอาเซียน 2015
กีฬาโรงเรียนอาเซียน 2015 การแข่งขันกีฬาโรงเรียนอาเซียนครั้งที่ 7 จัดขึ้นที่บันดาร์เซอรีเบอกาวัน ประเทศบรูไน ระหว่างวันที่ 21 พฤศจิกายน ถึง 27 พฤศจิกายน ค.ศ. 2015
สุนันทา เดวา (ชื่อเล่น: เอมมี่) เกิดเมื่อวันที่ 24 มิถุนายน พ.ศ. 2535 เข้าสู่วงการด้วยการเริ่มต้นจากเป็นเน็ตไอดอล โดยมีผู้ติดตามผ่านทางเฟซบุ๊ก มากกว่า 500,000 คน หลังจากนั้นก็ได้มีผลงานการแสดงมากมายไม่ว่าจะเป็น ซีรีส์ มาลี เพื่อนรัก..พลังพิสดาร, ภาพยนตร์ วุ่นรักพักนิ้ว, ถ่ายโฆษณาป็อกกี้ และอีกมากมาย
สุนันทา เดวา จบการศึกษาระดับมัธยมศึกษาจากโรงเรียนมัธยมวัดธาตุทอง ปัจจุบัน สุนันทา เดวา กำลังศึกษาชั้นปีที่ 4 คณะมนุษยศาสตร์และสังคมศาสตร์ สาขาการจัดการสารสนเทศ มหาวิทยาลัยราชภัฏสวนสุนันทา
Talesrunner พากย์เป็น มิโฮะ
นิวโรบลาสโตมา
นิวโรบลาสโตมาเป็นมะเร็งอย่างหนึ่งที่เจริญจากเซลล์ของนิวรัลเครสท์ในระบบประสาทซิมพาเทติก ถือเป็นเนื้องอกของระบบประสาทและต่อมไร้ท่อมักพบเกิดขึ้นในต่อมหมวกไต แต่ก็อาจเกิดขึ้นได้ในเนื้อเยื่อประสาทในคอ อก ท้อง และอุ้งเชิงกราน ถือเป็นมะเร็งชนิดก้อนนอกกะโหลกศีรษะที่พบบ่อยที่สุดในวัยเด็ก และเป็นมะเร็งที่พบบ่อยที่สุดในวัยทารก
Small blue round cell tumour
เนื้องอกชนิดเซลล์กลมสีน้ำเงินขนาดเล็ก
เนื้องอกชนิดเซลล์กลมสีน้ำเงินขนาดเล็ก  เป็นคำที่ใช้เรียกมะเร็งชนิดใดๆ ที่ผลการตรวจชิ้นเนื้อด้วยกล้องจุลทรรศน์เห็นเป็นเซลล์กลมขนาดเล็ก ติดสีน้ำเงินด้วยการย้อมแบบ H&amp;E
เนื้องอกเหล่านี้มักพบในเด็กมากว่าในผู้ใหญ่ ส่วนใหญ่เป็นเซลล์ที่ไม่มีการจำแนกประเภท (undifferentiate) การที่ย้อมติดสีน้ำเงินเนื่องจากเซลล์แต่ละเซลล์มีสัดส่วนของนิวเคลียสมาก จึงมีซัยโตพลาสซึมน้อย
Tumors that belong to this group are:
Small-round-blue-cell tumor
Small-blue-round-cell tumor
Small-round-cell tumor
Subconjunctival hemorrhage
คาเมรอนไฮแลนด์
เส้นเมริเดียนที่ 176
เส้นเมริเดียนที่ 176 อาจหมายถึง:
เส้นเมริเดียนที่ 177
เส้นเมริเดียนที่ 177 อาจหมายถึง:
เส้นเมริเดียนที่ 178
เส้นเมริเดียนที่ 178 อาจหมายถึง:
เส้นเมริเดียนที่ 179
เส้นเมริเดียนที่ 179 อาจหมายถึง:
คาเมนไรเดอร์ หมายเลข 1 (ภาพยนตร์ 2016)
ซานติโน่ มาเรลล่า
เนื้องอกของนิวโรเอ็กโตเดอร์มอลดั้งเดิม
กลุ่มอาการสตีเฟนส์-จอห์นสัน
ทางรถไฟสายคีรีรัฐนิคม
ทางรถไฟสายคีรีรัฐนิคมเป็นเส้นทางรถไฟสายรอง เป็นเส้นทางรถไฟสายใต้ โดยเริ่มตั้งแต่อำเภอพุนพินไปจนถึงอำเภอคีรีรัฐนิคม จังหวัดสุราษฎร์ธานี และเป็นส่วนหนึ่งของเส้นทางรถไฟสายสุราษฎร์ธานี-พังงา-ท่านุ่น และในอนาคตมีแผนจะขยายไปถึงพังงา-ท่านุ่นอีกด้วย
รวมระยะทางทั้งสิ้น 31 กิโลเมตร
แพทย์เวชปฏิบัติทั่วไป
แพทย์เวชปฏิบัติทั่วไป  เป็นแพทย์ที่รักษาอาการเจ็บป่วยเฉียบพลันและเรื้อรังทั่วไป รวมทั้งให้ความรู้ทางด้านสุขภาพและการป้องกันโรคแก่ผู้ป่วยและประชาชน
แพทย์เวชปฏิบัติทั่วไปมีหน้าที่ให้การดูแลรักษาอาการเจ็บป่วยทั่วไปที่ปรากฏขึ้นในระยะแรกซึ่งอาจจำเป็นต้องได้รับการรักษาเร่งด่วน แพทย์จะให้การดูแลแบบองค์รวมทั้งด้านกาย จิต จิตวิญญาณ และสังคมของผู้ป่วย การดูแลนี้ไม่จำเป็นจะต้องจำเพาะลงไปในอวัยวะหนึ่งๆ หรือระบบหนึ่งๆ ของร่างกาย และสามารถให้การดูแลผู้ป่วยที่มีปัญหาสุขภาพหลายๆ ปัญหาพร้อมกันได้ ทั้งยังสามารถให้การดูแลแก่ผู้ป่วยทุกเพศและทุกช่วงอายุ
บทบาทโดยจำเพาะของแพทย์เวชปฏิบัติทั่วไปอาจมีความแตกต่างกันได้มากในแต่ละประเทศ หรือในบางพื้นที่ของประเทศเดียวกัน เช่น ในพื้นที่ชุมชนเมืองของประเทศที่พัฒนาแล้ว แพทย์เวชปฏิบัติทั่วไปมักมีหน้าที่จำเพาะลงไปในด้านการให้การดูแลปัญหาสุขภาพเรื้อรัง อาการเจ็บป่วยเฉียบพลันที่ไม่เป็นอันตรายรุนแรงถึงแก่ชีวิต การตรวจและคัดกรองโรคเบื้องต้นในระยะแรก และส่งต่อผู้ป่วยให้กับแพทย์เฉพาะทางตามความเหมาะสมกรณีที่ผู้ป่วยมีอาการป่วยที่รุนแรง รวมถึงการให้การดูแลเพื่อป้องกันโรค สุขศึกษา และการให้วัคซีน ในขณะเดียวกัน แพทย์เวชปฏิบัติทั่วไปที่ทำงานในชนบทของประเทศกำลังพัฒนา อาจทำหน้าที่หลักในการให้การดูแลฉุกเฉินก่อนถึงโรงพยาบาล ทำคลอด ตรวจรักษาโรคในโรงพยาบาลชุมชน ทำหัตถการผ่าตัดที่ไม่ซับซ้อนมาก เป็นต้น
วอร์เนอร์ บราเดอร์ส เอนเตอร์เทนเมนต์
ดีซี คอมิกส์
ไทม์ วอร์เนอร์
อะควอแมน
การเหยียดผิว
กลุ่มอาการนูแนน
กลุ่มอาการนูแนน  เป็นความผิดปกติแต่กำเนิดที่ถ่ายทอดทางพันธุกรรมแบบออโตโซมลักษณะเด่น ค่อนข้างพบได้บ่อย มีผู้ป่วยได้ทั้งเพศชายและเพศหญิง บางครั้งถูกเรียกว่าเป็นกลุ่มอาการเทอร์เนอร์แบบเพศชาย แม้สาเหตุทางพันธุกรรมของทั้งสองภาวะนี้จะแตกต่างกันโดยสิ้นเชิงก็ตาม ลักษณะที่พบได้บ่อยในผู้ป่วยได้แก่หัวใจผิดปกติแต่กำเนิด (โดยเฉพาะลิ้นหัวใจพัลโมนารีตีบ ความบกพร่องของผนังกั้นหัวใจห้องบน และโรคกล้ามเนื้อหัวใจหนาตัวผิดปกติ) ตัวเตี้ย สติปัญญาบกพร่อง อกหวำ การแข็งตัวของเลือดผิดปกติ ใบหน้ามีลักษณะเฉพาะ มีสันคอ สันจมูกแบน เป็นต้น กลุ่มอาการนูแนนเป็นโรคในกลุ่มความผิดปกติของ RAS อย่างหนึ่ง และเป็นหนึ่งในโรคจำนวนหลายโรคที่เกิดจากการขาดตอนของการส่งสัญญาณในวิถี RAS-MAPK
Noonan syndrome
พระเจ้ากึมวา
พระเจ้ากึมวา (; 48 ปีก่อนคริสตกาล-7 ปีก่อนคริสตกาล) เป็นกษัตริย์ลำดับที่สองของอาณาจักรพูยอ ได้ครองราชย์ต่อจากพระเจ้าแฮบูรู ผู้เป็นพระราชบิดาหลังสิ้นพระชนม์ ทรงมีพระราชโอรสสองพระองค์จากพระอัครมเหสีของพระองค์คือพระเจ้าแทโซ และเจ้ายองโพ ต่อมาพระเจ้ากึมวาพบกับยูฮวา ธิดาของเทพฮาบกซึ่งได้ถูกบิดาขับไล่ หลังจากนั้นทรงรับนางยูฮวาเข้ามาเป็นพระสนมของพระองค์ และต่อมายูฮวาท้องโดยได้รับแสงไฟจากดวงอาทิตย์และคลอดลูกออกมาเป็นไข่ พระเจ้ากึมวาได้พยายามทำลายไข่ใบนี้ อีกทั้งยังพยายามนำไข่ไปทิ้งในป่าเพื่อเป็นอาหารของสัตว์แต่ก็ไม่สำเร็จ จึงคืนไข่ให้สนมยูฮวา ต่อมาเปลือกไข่ได้ฝักออกมาเป็นเด็กผู้ชาย พระสนมยูฮวาจึงได้ขนานนามเด็กคนนี้ว่า จูมง ซึ่งในภาษาพูยอโบราณแปลว่า นักแม่นธนู
พระเจ้ากึมวาได้โปรดปรานองค์ชายจูมง ทำให้บรรดาโอรสของกษัตริย์กึมฮวาพากันอิจฉา ท้ายที่สุดจูมงถูกบังคับให้ออกจากพูยอ ต่อมาจูมงได้กลายเป็นกษัตริย์องค์แรกของ โคกูรยอ มีพระนามว่า พระเจ้าทงมย็องแห่งโคกูรยอ และได้รวบรวม 6 ชนเผ่าเข้าสู่อาณาจักรโคกูรยอ ต่อมาหลังจากพระสนมยูฮวาตาย พระเจ้ากึมวาได้จัดงานศพให้นางเทียบเท่ากับพระอัครมเหสีและเป็นพระมารดาแห่งโคกูรยอ พระเจ้าทงมย็องได้ส่งของขวัญไปยังอาณาจักรพูยอเพื่อเป็นการแสดงกตัญญูที่พระเจ้ากึมวาดูแลพระสนมยูฮวามาตลอดและเพื่อเป็นการสร้างความสัมพันธ์ที่ดีต่ออาณาจักรทั้งสองฝ่าย
หลังจากพระเจ้ากึมวาได้สิ้นพระชนม์ เมื่อ 7 ปีก่อนคริสตกาล องค์ชายแทโซ พระราชโอรสองค์โตของพระองค์ได้ขึ้นครองราชย์เป็นพระเจ้าแทโซ
การต่อต้านอเมริกา
การต่อต้านอเมริกา  เป็นการคัดค้านหรือเป็นปรปักษ์ต่อนโยบาย วัฒนธรรม สังคม เศรษฐกิจ นโยบายต่างประเทศ บทบาทระหว่างประเทศหรือบทบาทอภิมหาอำนาจของสหรัฐอเมริกา ภาพลักษณ์เชิงลบร่วมสมัยสามัญของอเมริกันมีการยืนยันว่าชาวอเมริกันก้าวร้าว ยโส ขาดความรู้ น้ำหนักเกิน แต่งกายไม่เรียบร้อย นิยมวัตถุ หมกมุ่นกับการหาเงิน ยึดมั่นคุณธรรมตามแบบ (moralistic) เกิน และโดยทั่วไปน่ารังเกียจ (obnoxious)
นักรัฐศาสตร์ เบรนดอน โอคอนเนอร์แห่งศูนย์สหรัฐศึกษา (United States Studies Centre) แนะว่าการต่อต้านอเมริกาไม่อาจแยกเป็นปรากฏการณ์ต้องกัน และคำดังกล่าวกำเนิดเป็นองค์ประกอบหยาบ ๆ ของภาพพจน์ อคติและการวิจารณ์ต่อชาวอเมริกันหรือสหรัฐอเมริกา แล้ววิวัฒนาเป็นการวิจารณ์ที่ยึดการเมืองมากขึ้น นักวิชาการชาวฝรั่งเศส มารี-ฟร็อง ตัวเน (Marie-France Toinet) กล่าวว่า การใช้คำนี้ "มีเหตุผลชอบเต็มที่เฉพาะเมื่อสื่อความการคัดค้านอย่างเป็นระบบ เป็นปฏิกิริยาภูมิแพ้แบบหนึ่ง ต่ออเมริกาโดยรวม"
americans deserve all the discrimination they face abroad, there is nothing wrong with discriminating against americans because they are racist themselves.
กระบวนทัพรูปลิ่ม
วอลเลย์บอลชายทีมชาติสโลวีเนีย
วอลเลย์บอลชายทีมชาติสโลวีเนีย  เป็นทีมวอลเลย์บอลตัวแทนจากประเทศสโลวีเนีย ภายใต้การควบคุมของสหพันธ์วอลเลย์บอลสโลวีเนีย ซึ่งเป็นตัวแทนของประเทศในการแข่งขันระดับนานาชาติและการแข่งขันกระชับมิตร
ไทยแลนด์ก็อตทาเลนต์ ซีซั่นที่ 5
ไทยแลนด์ก็อตทาเลนต์ ซีซัน 5  เป็นรายการเรียลลิตี้โชว์เกี่ยวกับการประกวดที่เฟ้นหาคนที่มีความสามารถโดดเด่น โดยไม่จำกัดอายุ เพศ จำนวน รวมทั้งประเภทของโชว์ โดยบริษัท ยูนิลีเวอร์ (ประเทศไทย) จำกัด ซื้อลิขสิทธิ์การประกวดบริเทนส์กอตแทเลินต์ จากประเทศอังกฤษมาออกอากาศในประเทศไทย โดยให้เวิร์คพอยท์ เอ็นเทอร์เทนเมนท์ ร่วมกับโซนีมิวสิก เป็นผู้ผลิตรายการ เป็นรายการแรกของเวิร์คพอยท์ที่ผลิตด้วยการถ่ายทอดสด นับเป็นประเทศที่ 43 ของโลก และประเทศที่ 5 ของเอเชียที่มีรายการนี้ และเป็นฤดูกาลที่ 5 ของประเทศไทยหลังได้การตอบรับอย่างดีในสี่ฤดูกาล และซีซั่นนี้เป็นครั้งแรกที่นำปุ่มบัซเซอร์สีทอง หรือ Golden Buzzer ซึ่งกรรมการจะมีสิทธิกดได้เพียงคนละ 1 ครั้งเท่านั้น เพื่อที่จะเป็นทางลัดส่งการแสดงที่ชื่นชอบและประทับใจเข้าสู่รอบ Semi-Final ทันที
รอบออดิชั่น (Audition).
ปุ่มบัซเซอร์สีทอง (Golden buzzer).
ซีซั่นนี้เป็นซีซั่นแรก ที่มีการนำกฎ Golden buzzer มาใช้ โดยคนแรกที่ใช้สิทธิ์นี้คือพัชรศรี เบญจมาศ ได้กดให้กับ เพชรจรัสแสง ในรอบออดิชั่นตอนที่ 1 คนที่ 2 คือนิติพงษ์ ห่อนาค
ได้กดให้กับพรรษยา เขียวเปลื้อง (พีช) ในรอบออกชิดั่นตอนที่ 5 ส่วนพรชิตา ณ สงขลา กับ ชลาทิศ ตันติวุฒิ ไม่ได้ใช่สิทธิ์ในการกดปุ่มบัซเซอร์สีทอง
รางวัลสำหรับผู้เข้าแข่งขัน.
รวมเงินรางวัลมูลค่าทั้งสิ้น 12,000,000 บาท
รอบรองชิงชนะเลิศ.
การแข่งขันมีขึ้นทั้งหมด 5 สัปดาห์ โดยมีทีมที่เข้าสู่รอบ Semi-Finals มาทั้งหมด 30 ทีม โดยได้รีบสิทธิ์ปุ่ม Gold Buzzer 2 ทีม ได้แก่ ทีมเพชรจรัสแสง (โดย พัชรศรี เบญจมาศ) และ พีช พรรษยา (โดย นิติพงษ์ ห่อนาค) และการคัดเลือกจากคณะกรรมการแบบปกติอีก 28 ทีม โดยแข่งขันสัปดาห์ละ 6 ทีม เพื่อคัดเลือกทีมที่เข้ารอบ Final 10 ทีม โดยการขับเลือกจากผู้ที่มีผลโหวตสูงสุดในแต่ละสัปดาห์จะเข้าสู่รอบ Final ทันที ส่วนทีมที่มีผลโหวตรองลงมาอันดับ 2 และ 3 จะต้องถูกคณะกรรมการคัดเลือกให้มีเสียงเป็น 3 ใน 4 หรือ เอกฉันท์ จึงจะผ่านเข้าสู่รอบ Final หากผลคะแนนของคณะกรรมการเสมอออกมาเป็น 2 ต่อ 2 จะต้องใช้คะแนนโหวตจากทางบ้าน ทีมใดที่ได้คะแนนโหวตเป็นอันดับที่ 2 จะได้เข้าสู่รอบ Final
รอบรองชนะเลิศสัปดาห์ที่ 4 (16 สิงหาคม 2558).
ไทยแลนด์ก็อตทาเลนต์เฉพาะในวันอาทิตย์ที่ 16 สิงหาคม 2558 นี้ เลื่อนเวลาออกอากาศไปเป็น 13.00 - 14.30 น. เนื่องจากมีการถ่ายทอดสดโทรทัศน์รวมการเฉพาะกิจแห่งประเทศไทยเนื่องในกิจกรรม Bike For MOM ปั่นเพื่อแม่
รอบชิงชนะเลิศ (30 สิงหาคม 2558).
รอบชิงชนะเลิศเป็นการถ่ายทอดสดการแข่งขันของ 10 การแสดงสุดท้ายโดยจะไม่มีการกดปุ่มบัสเซอร์สีแดง และจะไม่มีการนับเสียงโหวตจากคณะกรรมการแต่อย่างใด สำหรับรอบชิงชนะเลิศนั้นจะทำการแสดงโชว์ในช่วงเวลาเดียวกันกับฤดูกาลที่ 2, 3 และ 4 โดยจะเปิดโหวตแบบปกติและยาวไปจนถึงเวลา 20:00 น. และจะถ่ายทอดสดประกาศผลผู้ชนะในเวลา 20:00 - 20:15 น. ของวันนั้นเลย ใช้ระบบ 1 เบอร์ ต่อ 1 โหวต
หลวงปู่ทวดวัดพระสิงห์
หลวงปู่ทวด วัดพระสิงห์ ปีพ.ศ. 2506.
เริ่มต้นขึ้นเมื่อ พระอาจารย์ทิม ธรรมธโร วัดช้างให้ ได้นำพระเครื่อง พระบูชาและกระดาษพระคาถาฯมามอบให้วัดพระสิงห์ ในปีพ.ศ. 2506 ซึ่งในขณะนั้นตรงกับสมัยที่ พระธรรมราชานุวัตร (พระอุบาลีคุณูปมาจารย์) เป็นเจ้าอาวาส และในปีนั้นเองทางวัดก็ได้นำวัตถุมงคลเหล่านี้ ออกมาให้ประชาชนได้บูชา และเริ่มเป็นที่รู้จักของผู้คนท้องถิ่นตั้งแต่นั้นเป็นต้นมา จนมาถึงในปี พ.ศ. 2516 เมื่อพระธรรมราขานุวัตร ได้ถึงแก่มรณภาพ เมื่อเสร็จสิ้นงานพระราชทานเพลิงศพในปีพ.ศ 2517 ทางวัดจึงได้รวบรวมวัตถุมงคลทั้งหมด เข้าไปเก็บรักษาไว้ใน กุฎิตึกการรถไฟ
ต่อมา ปีพ.ศ. 2535 กุฎิตึกการรถไฟ จึงถูกเปิดอีกครั้งเพื่อทำการบูรณะซ่อมแซม ทางวัดจึงได้นำวัตถุมงคล หลวงปู่ทวดวัดพระสิงห์ ออกมาให้ประชาชนได้บูชาอีกครั้ง เพื่อนำรายได้สมทบทุนในการบูรณะซ่อมแซม ซึ่งเป็นจุดเริ่มต้นครั้งใหญ่ที่ทำให้วัตถุมงคลหลวงปู่ทวดวัดพระสิงห์เป็นที่รู้จักอย่างแพร่หลายมาจนถึงปัจจุบัน
ประวัติพิธีการปลุกเสก.
วัตถุมงคลหลวงปู่ทวดวัดพระสิงห์ ถือว่าได้มีพิธีปลุกเสกด้วยกันทั้งหมดสองครั้ง
โดยครั้งแรก พระอาจารย์ทิม ได้ทำพิธีปลุกเสกที่วัดช้างให้ ก่อนจะนำมามอบให้กับวัดพระสิงห์ ในพ.ศ. 2506
ครั้งที่สอง ได้กระทำการปลุกเสกพร้อมกับพิธีพุทธาพิเษก พระกริ่งนเรศวรเมืองงาย ในปีพ.ศ. 2512 ณ. วัดพระสิงห์ ซึ่งในครั้งนั้น พระอาจารย์ทิม ได้เดินทางมาร่วมพิธีด้วย โดยพิธีจัดให้มีขึ้นในวันที่ 15 มกราคม ปีพ.ศ.2512 ณ วัดพระสิงห์วรมหาวิหาร จังหวัดเชียงใหม่ โดยมี พระบาทสมเด็จพระเจ้าอยู่หัว ทรงเสด็จมาเป็นประธานในพิธี พร้อมด้วยพระสงฆ์เกจิอาจารย์ชื่อดังมากมายมาร่วมพิธีปลุกเสก เช่นเดียวกัน
สำหรับพิธีพุทธาพิเษกในครั้งนี้ มีพระอาจารย์ไสว สุมโน วัดราชนัดดารามวรวิหาร กรุงเทพฯ ได้เป็นประธานฝ่ายสงฆ์
แหล่งอ้างอิง.
หนังสือปฐมบทหลวงปู่ทวดวัดพระสิงห์ ปีพ.ศ. 2556
ประวัติและอภินิหารหลวงปู่ทวดเหยียบน้ำทะเลจืด ปีพ.ศ. 2508
ทุ่งลุยลาย
ทุ่งลุยลาย ภาพยนตร์ไทย ภาคต่อของ ชุมแพ ออกฉายครั้งแรกเมื่อปี 2521 จากการกำกับของ วิสันต์ สันติสุชา ซึ่งเข้ามากำกับแทน จรัล พรหมรังสี ผู้กำกับจากภาคแรกนำแสดงโดย สมบัติ เมทะนี นาท ภูวนัย ปิยะมาศ โมนยะกุล และ วิทยา สุขดำรงค์
เรื่องราวของ นายอำเภอเพิก (สมบัติ) ที่จับมือกับ ผู้กองไชโย (นาท) อีกครั้งในการปราบปรามอิทธิพลเถื่อนและธุรกิจผิดกฎหมายของ ดร.ประเทศ (วิทยา) เจ้าพ่อแห่งทุ่งลุยลายผู้เป็นเพื่อนรักของ จ่าถม นิยมไถ (เกชา) ตัวร้ายจากภาคแรกโดย ดร.ประเทศ ได้อดีตลูกสมุนของจ่าถมที่นำโดย เหลา (พิภพ) มาร่วมงานแถม ดร.ประเทศ ยังเป็นคู่หมั้นของ หมวดแววดาว (ปิยะมาศ) คนรักของนายอำเภอเพิก
ยฺเหวียนเซียว